
Naslov: S pisanjem bloga prebolela raka in pomagala mnogim
Tekst za voditelja:

Darja Molan je kot samska mati z enoletnim dojenčkom spoznala, da je zbolela za rakom dojk. Zaradi tega ni obupala, ampak se je med zdravljenjem raka raje lotila pisanja bloga, ki ga je na spletu spremljajo več kot tisoč ljudi. Zdaj, ko je bolezen premagala, pa se je odločila, da izda še knjigo, kjer je poleg zapisov na blogu in številnih komentarjev, dodala še pogled strokovnjakinj na to bolezen. Knjiga z naslovom »Vem, da zmoreš, Darja« je v teh dneh izdala v samozaložbi, sinoči pa predstavila v prepolnem večnamenskem domu v Dolenji vasi pri Krškem, kjer je preživela svojo mladost.
H1: Darja Molan je pri 30 letih zbolela za rakom dojk

H2: Med zdravljenjem je pisala blog, ki je privabil številne bralce

H3: Zdaj je izdala še knjigo, »Vem, da zmoreš, Darja«
T- Iz Dolenje vasi GORAN ROVAN /

X- Snemalec in montažer Tomi Naglič /
Pred dvema letoma je takrat 30 letna Darja zbolela za rakom dojk. Ker je imela veliko opravka z eno leto staro hčerkico Elo, se je odločila, da bo svoje občutke in zdravstvene težave predstavila kar na blogu.
T- DARJA MOLAN /
X- avtorica knjige »Vem, da zmoreš, Darja« /
»Na začetku je bil s tem namenom, kasneje je bil ena velka samopomoč, veliko energije sem dobivala od bralcev in nasploh, jest sem dala nekaj njim, oni pa definitivno veliko tudi meni.«
Darjin blog, kjer je zapisala vse, kar je doživljala v času, ko se je bojevala z rakom, je privabil veliko bralcev, ki so jo ji vseskozi stali ob strani.
T- NINA FRELIH /
X- Darjina sošolka in prijateljica /

»Predvsem zaradi tega, ker je Darja govorila direktno iz sebe, tako kot čuti, tako kot misli in direktno tako kot je zadevo doživljala v realnem času.«
Ker je svojo zgodbo tako odkrito razgalila vsem, je prišla na idejo, da bi izdala še knjigo in tako pomagala drugim, ki so se že ali se bodo morda še srečali z rakom.
T- DARJA MOLAN /
X- avtorica knjige »Vem, da zmoreš, Darja« /
»V Bistvu sem želela še dodat nekaj več informacij, ki bi bolnicam prišle prav, zato je tud prišel ta drugi, strokovni del, ki so mi ga pomagali spisati strokovnjakinje s tega področja.«
Del izkupička od prodane knjige z naslovom »Vem, da zmoreš, Darja«, ki jo je izdala v samozaložbi, bo namenila društvu Europa Donna, seveda z željo, da bi pomagala še komu, ki bo zbolel za to zahrbtno boleznijo. In kaj jim sporoča?

T- DARJA MOLAN /
X- avtorica knjige »Vem, da zmoreš, Darja« /
»Ne bojte se raka, samopregledujte se, ozaveščajte se, osveščajte se. V znanju je moč.«
